ΔΡΑΣΗ ΠΕΡΙΒΑΛΛΟΝΤΙΚΗΣ ΕΥΑΙΣΘΗΤΟΠΟΙΗΣΗΣ ΑΠΟ ΤΟΝ ΔΗΜΟ ΠΕΤΡΟΥΠΟΛΗΣ
2020-05-24 09:30 (Europe/Athens)
Με το σύνθημα «Δίνουμε Ζωή στο Βουνό μας!» την Κυριακή 24 Μαΐου 2020 και ώρα 9:30 π.μ. ο Δήμαρχος Πετρούπολης Στέφανος Γαβριήλ Βλάχος και η Διοίκηση του Δήμου, στέλνουν ανοιχτή πρόσκληση σε πολίτες, ομάδες, συλλόγους, φορείς και εθελοντές, καλώντας τους να γίνουν όλοι μαζί μια αγκαλιά προστασίας και φροντίδας του Ποικίλου Όρους, σε μια δράση περιβαλλοντικής ευαισθητοποίησης.
Η Διοίκηση του Δήμου Πετρούπολης εκδηλώνει έμπρακτα το ενδιαφέρον της για αυξημένη περιβαλλοντική προστασία και διοργανώνει την δράση αυτή με στόχο την δραστηριοποίηση των πολιτών για έναν Δήμο πιο ανθρώπινο, πιο καθαρό και πιο πράσινο!

Σας περιμένουμε όλους την Κυριακή 24 Μαΐου και ώρα 9:30 στο Αμαξοστάσιο του Δήμου Πετρούπολης, για να καθαρίσουμε και να προστατεύσουμε τον μοναδικό «Πνεύμονα» της πόλης μας, το Ποικίλο Όρος. Ελάτε να διδάξουμε στα παιδιά μας την αξία του περιαστικού πρασίνου, την ομορφιά της φύσης και την αναγκαιότητα της. Ελάτε να καλλιεργήσουμε την περιβαλλοντική μας συνείδηση, διαδίδοντας ταυτόχρονα το μήνυμα της συνεργασίας και του εθελοντισμού.
Γιατί ο σεβασμός στο περιβάλλον και η συμμετοχή στις δράσεις προστασίας του είναι δείγμα πολιτισμού της τοπικής κοινωνίας μας.
Φωτογραφία που απεικονίζει το ποικίλο όρο και αναγράφετε “καθαρίζουμε προστεύουμε το ποίκιλο”.

Στα μαχαίρια
2020-06-15 21:00 - 23:00 (Europe/Athens) | Θερινός Κινηματογράφος, 25ης Μαρτίου 168, Πετρούπολη, 13231, Ελλάδα
Η ταινία θα προβάλλεται καθημερινά από τη Δευτέρα 15 Ιουνίου έως την Πέμπτη 18 Ιουνίου 2020 και ώρα 21:00 & 23:20 και από την Παρασκευή 19 Ιουνίου έως την Κυριακή 21 Ιουνίου 2020 και ώρα 23:00
Λίγα λόγια για την υπόθεση: Όταν ο φημισμένος συγγραφέας Harlan Thrombey βρίσκεται νεκρός στην έπαυλή του έπειτα από τον εορτασμό των 85ων γενεθλίων του, ο πάντα περίεργος αλλά και ευγενής Ντετέκτιβ Benoit Blanc προσλαμβάνεται μυστηριωδώς για να ερευνήσει το έγκλημα. Από τη δυσλειτουργική οικογένεια, ως το αφοσιωμένο υπηρετικό προσωπικό, ο Blanc βρίσκεται μπροστά σε έναν ιστό από παραπλανητικά στοιχεία και ψέματα που τον εμποδίζουν να αποκαλύψει την αλήθεια πίσω από τον πρόωρο θάνατο του Harlan.
Γενική Είσοδος: 5€
Παιδιά έως 12 ετών: 2€

Δείτε το trailer της ταινίας https://youtu.be/P5fyCSRq344

«Η οικογένεια Άνταμς»
2020-06-19 21:00 - 2020-06-21 00:00 (Europe/Athens) | Θερινός Κινηματογράφος, 25ης Μαρτίου 168, Πετρούπολη, 13231, Ελλάδα
Ένα… διαβολικό γύρισμα της μοίρας και η real estate δραστηριότητα μιας τηλεπερσόνας, θα οδηγήσουν τη λατρεμένη οικογένεια στο επίκεντρο ενός τυπικού, ασφαλούς και «καθαρού» προαστίου και τη μεγάλη κόρη σε ένα συμβατικό δημόσιο σχολείο.
Παρασκευή 19/6 έως Κυριακή 21/6/2020 21:00

Γενική Είσοδος: 5€
Παιδιά έως 12 ετών: 2€

Δείτε το trailer της ταινίας https://youtu.be/nF6o7qxXaBo

Πόνος και δόξα... Μια ταινία αυστηρά κατάλληλη για ενήλικες
2020-06-22 21:00 - 23:00 (Europe/Athens) | Θερινός Κινηματογράφος, 25ης Μαρτίου 168, Πετρούπολη, 13231, Ελλάδα
Δευτέρα 22 Ιουνίου έως και την Τετάρτη 24 Ιουνίου 2020 την ταινία «Πόνος και Δόξα» στο «Σινέ Πετρούπολις».
Η ταινία θα προβάλλεται για την Δευτέρα-Τρίτη στις 21:00 & 23:00 ενώ για την Τετάρτη θα πραγματοποιηθεί μόνο η δεύτερη προβολή μιας και θα προηγηθεί η ΔΩΡΕΑΝ προβολή της ταινίας «Στη γη του Άγριου Μελιού» από το Κέντρο Πρόληψης ΦΑΕΘΩΝ.

Σεβόμαστε τα μέτρα και τις συμβουλές των ειδικών και Πάμε Θερινό με Ασφάλεια, Θετική Διάθεση και Αισιοδοξία!
Λίγα λόγια για την υπόθεση:
Ο Σαλβαδόρ είναι ένας σκηνοθέτης υπό κατάρρευση. Νιώθοντας το σώμα του να τον προδίδει αργά αλλά σταθερά και με την ψυχολογία του να είναι σε εύθραυστα επίπεδα, αναλογίζεται το παρελθόν του, τις επιλογές που τον έφεραν έως εδώ και ελπίζει σιωπηρά σε μία λύτρωση.
Δείτε το trailer της ταινίας ΕΔΩ: https://youtu.be/CYSBoAG1wdU
Διαβάστε περισσότερα στον παρακάτω σύνδεσμο: https://www.cinepetroupolis.gr/…/ponos-kai-doksa-almodovar.…

Στη Γη του Άγριου Μελιού
2020-06-24 21:00 (Europe/Athens) | Θερινός Κινηματογράφος, 25ης Μαρτίου 168, Πετρούπολη, 13231, Ελλάδα
Πρόσκληση των εργαζομένων και του Διοικητικού Συμβουλίου του Κέντρου Πρόληψης ΦΑΕΘΩΝ, στην προβολή ταινίας “Στη Γη του Άγριου Μελιού”, με αφορμή την παγκόσμια μέρα κατά των ναρκωτικών.
Η ταινία θα προβληθεί την Τετάρτη 24 Ιουνίου 2020 και ώρα 21:00, στο Θερινό Κινηματογράφο Πετρούπολης.
Είσοδος ελεύθερη.

Η μπαλάντα του Ρίτσαρντ Τζούελ
2020-06-25 21:00 - 2020-06-28 21:00 (Europe/Athens) | Θερινός Κινηματογράφος, 25ης Μαρτίου 168, Πετρούπολη, 13231, Ελλάδα
Θερινός Κινηματογράφος Πετρούπολης: Η μπαλάντα του Ρίτσαρντ Τζούελ.
Δείτε σήμερα Πέμπτη 25 Ιουνίου την ταινία «Η μπαλάντα του Ρίτσαρντ Τζούελ» στο «Σινέ Πετρούπολις». Η ταινία θα προβάλλεται καθημερινά από την Πέμπτη 25 Ιουνίου έως την Κυριακή 28 Ιουνίου 2020 και ώρα 21:00 & 23:20.
Λίγα λόγια για την υπόθεση:
Ο κόσμος γνώρισε τον Ρίτσαρντ Τζούελ ως τον φύλακα που ανακάλυψε τον βομβιστικό μηχανισμό στους Ολυμπιακούς Αγώνες στην Ατλάντα το 1996. Η αναφορά του για τα γεγονότα τον μετέτρεψε σε ήρωα, που εξαιτίας της άμεσης δράσης του, έσωσε αμέτρητες ζωές από βέβαιο θάνατο. Ωστόσο, μέσα σε λίγες μόλις μέρες, ο επίδοξος αστυνομικός γίνεται ο υπ’ αριθμόν ένα ύποπτος του FBI, κατηγορείται τόσο από τον Τύπο όσο και από το κοινό, και στη ζωή του έρχονται τα πάνω κάτω. Απευθυνόμενος στον ανεξάρτητο δικηγόρο Γουάτσον Μπράιαντ, ο Τζούελ κατορθώνει να αποδείξει την αθωότητά του. Αλλά ο Μπράιαντ ξεπερνά τα όριά του, καθώς προσπαθεί να πολεμήσει τις συντονισμένες επιθέσεις του FBI, της GBI και του APD και να καθαρίσει το όνομα του πελάτη του, προσπαθώντας να αποτρέψει τον Ρίτσαρντ από το να εμπιστευτεί τους ίδιους τους ανθρώπους που θέλουν να τον καταστρέψουν.

Σεβόμαστε τα μέτρα και τις συμβουλές των ειδικών και Πάμε Θερινό με Ασφάλεια, Θετική Διάθεση και Αισιοδοξία!
Δείτε το trailer της ταινίας ΕΔΩ.
Διαβάστε περισσότερα στον παρακάτω σύνδεσμο:
https://www.cinepetroupolis.gr/2020/06/i-balanta-tou-richard-jewel.html

Θερινός Κινηματογράφος Πετρούπολης: Παράσιτα
2020-07-06 21:00 - 23:00 (Europe/Helsinki) | Θερινός Κινηματογράφος, 25ης Μαρτίου 168, Πετρούπολη, 13231, Ελλάδα
Δείτε σήμερα Δευτέρα 6 Ιουλίου την ταινία «Παράσιτα» στο «Σινέ Πετρούπολις». Η ταινία θα προβάλλεται καθημερινά από την Δευτέρα 6 Ιουλίου έως την Κυριακή 12 Ιουλίου 2020 και ώρα 21:00 & 23:20
Λίγα λόγια για την υπόθεση:
Η οικογένεια των Κιμ είναι αγαπημένη, αλλά είναι όλοι τους άνεργοι και το μέλλον τους διαγράφεται ζοφερό. Ο γιος της οικογενείας βρίσκει δουλειά ως καθηγητής ιδιαιτέρων κι ελπίζει επιτέλους σε σταθερό εισόδημα. Κουβαλώντας τις προσδοκίες όλης του της οικογένειας, πηγαίνει για συνέντευξη στο σπίτι των Παρκ. Μετά την πρώτη συνάντηση, ξεκινάει ένας χείμαρρος ατυχών συμβάντων.
Είναι το ανύπαρκτο σχέδιο το καλύτερο; Ή το σχέδιο που στηρίζεται στην οργανωμένη και συλλογική δράση και περιλαμβάνει όλους εκείνους που ανήκουν στην ίδια τάξη με σένα; Και πώς τελικά αποδομείς την εγκαθιδρυμένη από γεννησιμιού σου αντίληψη ότι δεν είναι η θέση που καθορίζει το “είναι” σου αλλά το “είναι” σου που καθορίζει τη θέση σου; Αυτά και πολλά άλλα θίγονται στην εξαιρετική αυτή ταινία του Νοτιοκορεάτη σκηνοθέτη.
Σεβόμαστε τα μέτρα και τις συμβουλές των ειδικών και Πάμε Θερινό με Ασφάλεια, Θετική Διάθεση και Αισιοδοξία!
Δείτε το trailer της ταινίας ΕΔΩ: https://youtu.be/xvNLwatoZhM
Διαβάστε περισσότερα στον παρακάτω σύνδεσμο: https://www.cinepetroupolis.gr/2020/06/parasita.html

Θερινός Κινηματογράφος Πετρούπολης: Πινόκιο
2020-07-13 21:00 - 23:00 (Europe/Helsinki) | Θερινός Κινηματογράφος, 25ης Μαρτίου 168, Πετρούπολη, 13231, Ελλάδα
Δείτε σήμερα Δευτέρα 13 Ιουλίου την ταινία «Πινόκιο» στο «Σινέ Πετρούπολις».
Η ταινία θα προβάλλεται από την Δευτέρα 13 Ιουλίου έως την Τετάρτη 15 Ιουλίου 2020 και ώρα 21:00 & 23:15.

Λίγα λόγια για την υπόθεση:

Ο Πινόκιο, μια μαριονέτα, αρχίζει να μιλάει και να συμπεριφέρεται σαν άνθρωπος. Ο δημιουργός του, ο Τζεπέτο, τον έχει σαν γιο του. Όταν ο Πινόκιο περιπλανηθεί και χάσει το δρόμο του, θα του τύχουν έναν σωρό μπελάδες. Στο ταξίδι της αναζήτησης του εαυτού του θα έχει για μοναδικό του σύμμαχο μια νεράιδα. Η επιθυμία του Πινόκιο, όμως, να μοιάσει στα υπόλοιπα αγόρια παραμένει…
Σεβόμαστε τα μέτρα και τις συμβουλές των ειδικών και Πάμε Θερινό με Ασφάλεια, Θετική Διάθεση και Αισιοδοξία!
Δείτε το trailer της ταινίας ΕΔΩ: https://youtu.be/TMdQ9nj4VY0
Διαβάστε περισσότερα στον παρακάτω σύνδεσμο: https://www.cinepetroupolis.gr/p/pinocchio.html

«ΠΡΟΣΟΧΗ ο φίλος ΔΑΓΚΩΝΕΙ»
2020-07-13 21:30 - 23:20 (Europe/Helsinki) | Θέατρο Πέτρας, Θέατρο Πέτρας, Πετρούπολη, 13231, Ελλάδα
«ΠΡΟΣΟΧΗ ο φίλος ΔΑΓΚΩΝΕΙ»
Η άκρως επιτυχημένη παράσταση του Χειμώνα κάνει πρεμιέρα στο «Φεστιβάλ Πέτρας» τη Δευτέρα 13 Ιουλίου 2020.
Η κωμωδία «ΠΡΟΣΟΧΗ ο φίλος ΔΑΓΚΩΝΕΙ», είναι μια ανατρεπτικά αυτοσχεδιαστική παράσταση που αγκαλιάστηκε με θέρμη από το κοινό κατά την διάρκεια του Χειμώνα.
Η σκηνοθετική ματιά του Βλαδίμηρου Κυριακίδη «παντρεύει» το επιτυχημένο θεατρικό κείμενο με τον δημιουργικό αυτοσχεδιασμό, δίνοντας το έναυσμα στους συμπρωταγωνιστές του να ξεδιπλώσουν επί σκηνής την αυθόρμητη δοκιμασμένη καλλιτεχνική έμπνευση και να επινοήσουν τα εκφραστικά μέσα της… στιγμής.
Πρόκειται για μια κοινωνική σάτιρα, με ανατροπές, απρόοπτα και αυτοσχεδιασμούς, όπου το διαρκές παιχνίδι του λόγου, η αλήθεια και η ψευδαίσθηση συνυπάρχουν αρμονικά προκαλώντας αστείρευτο γέλιο!

Λίγα λόγια για την υπόθεση:
Δύο ζευγάρια, τέσσερις διαφορετικοί χαρακτήρες, μπλέκουν τις «γραμμές» φιλίας, δημιουργούν απρόοπτες καταστάσεις που φθάνουν στη γελοιότητα και ανακαλύπτουν πως οι καλύτεροι φίλοι τους δεν είναι και τόσο… φίλοι όπως πίστευαν. Η παράσταση αποτελεί «ύμνο» στην τοξική φιλία: το φθόνο, το ψέμα, την προδοσία και την υποκρισία, έννοιες τόσο γνωστές στις μέρες μας.

Συντελεστές:
Σκηνοθεσία: Βλαδίμηρος Κυριακίδης
Ερμηνεύουν: Βλαδίμηρος Κυριακίδης, Μέμος Μπεγνής, Ναταλία Δραγούμη, Ευαγγελία Μουμούρη
Σκηνικά: Μαίρη Τσαγκάρη
Κοστούμια: Μαρία Τσαμουδάκη
Φωτισμοί: Κατερίνα Μαραγκουδάκη
Θέατρο Πέτρας: Δευτέρα 13 Ιουλίου
Θεατρική Παράσταση: «ΠΡΟΣΟΧΗ ο φίλος ΔΑΓΚΩΝΕΙ»
Ώρα έναρξης: 21:30, Διάρκεια: 110′
Τιμές εισιτηρίων: Προπώληση – άνεργοι – φοιτητικά: 15 ευρώ

«ART»
2020-07-15 21:15 - 22:35 (Europe/Helsinki) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Η άκρως επιτυχημένη παράσταση του Χειμώνα κάνει πρεμιέρα στο «Φεστιβάλ Πέτρας» την Τετάρτη 15 Ιουλίου 2020
Το ART, η πανέξυπνη κωμωδία της Γιασμίνα Ρεζά, ξεκινάει περιοδεία σε όλη την Ελλάδα, μετά την επιτυχία και τα συνεχόμενα sold out των τελευταίων δύο χρόνων, ξεκινώντας από το Θέατρο Πέτρας.
Στη νέα καλοκαιρινή διαδρομή της παράστασης, τη σκηνοθεσία αναλαμβάνει ο Σταμάτης Φασουλής, που είχε μεταφράσει και παρουσιάσει το έργο πρώτη φορά στην Ελλάδα το 1998.
Λίγα λόγια για την υπόθεση:
Ο Σερζ, ο Ιβάν και ο Μαρκ είναι φίλοι κολλητοί! Η σχέση τους είναι τίμια και διαθέτει όλα τα χαρακτηριστικά μιας αληθινής φιλίας… μέχρι που με αφορμή έναν πίνακα λευκό, που δεν παρουσιάζει κανέναν και τίποτα, αρχίζουν να ξεσκεπάζονται όλα τα προβλήματα και των τριών χαρακτήρων. Προβλήματα της φιλίας, του γάμου, της τέχνης, του χωρισμού, του έρωτα και της προδοσίας.
Πρόκειται για μία ξεκαρδιστική κωμωδία που όσο αυξάνεται το γέλιο, τόσο αυξάνεται και το βάθος του ψυχισμού των ηρώων. Ένα γέλιο που θα μας βοηθήσει να ακούσουμε για πρώτη φορά κάποιες χορδές της ψυχής μας.
Συντελεστές:
Μετάφραση-Σκηνοθεσία: Σταμάτης Φασουλής
Πρωταγωνιστούν: Χρήστος Χατζηπαναγιώτης, Θανάσης Τσαλταμπάσης, Θανάσης Κουρλαμπάς
Σκηνικά: Μαρία Φιλίππου
Θέατρο Πέτρας: Τετάρτη 15 Ιουλίου
Θεατρική Παράσταση: «ART»
Ώρα έναρξης: 21:15, Διάρκεια: 80′

«Ο ΡΟΒΙΝΣΩΝΑΣ ΚΑΙ Ο ΚΡΟΥΣΟΣ»
2020-07-16 21:00 - 22:15 (Europe/Helsinki) | Θέατρο Πέτρας, Θέατρο Πέτρας, Πετρούπολη, 13231, Ελλάδα
«Ο ΡΟΒΙΝΣΩΝΑΣ ΚΑΙ Ο ΚΡΟΥΣΟΣ» έρχονται στο «Φεστιβάλ Πέτρας» την Πέμπτη 16 Ιουλίου 2020 σε μια ΔΩΡΕΑΝ παράσταση για τους μικρούς τους φίλους.
Το «Διεθνές Φεστιβάλ Πέτρας» του Δήμου Πετρούπολης σε συνεργασία με την «παιδική σκηνή του Φώτη Σπύρου» προσφέρουν στους μικρούς δημότες της πόλης, τη δυνατότητα να παρακολουθήσουν ΔΩΡΕΑΝ την παιδική παράσταση «Ο ΡΟΒΙΝΣΩΝΑΣ ΚΑΙ Ο ΚΡΟΥΣΟΣ» της Ξένιας Καλογεροπούλου.

Με την αγορά ενός εισιτηρίου γενικής εισόδου (αξίας 8 ευρώ) από τον ενήλικο συνοδό, δύο παιδιά θα έχουν την δυνατότητα να παρακολουθήσουν εντελώς ΔΩΡΕΑΝ την παράσταση
Κάθε ενήλικος συνοδός που έχει εκδώσει εισιτήριο αξίας οκτώ (8) ευρώ δικαιούται να συνοδεύει δωρεάν έως δύο παιδιά, ενώ για κάθε επιπλέον παιδί που θα συνοδεύει θα πρέπει να προμηθεύεται ακόμη ένα εισιτήριο αξίας τεσσάρων (4) ευρώ
Η προσφορά δεν ισχύει με το εισιτήριο προπώλησης αξίας έξι (6) ευρώ
Το εισιτήριο της προσφοράς (αξίας 8 ευρώ) για τον συνοδό, μπορείτε να το προμηθευτείτε από τα σημεία πώλησης του Δήμου, καθώς και την ημέρα της παράστασης Πέμπτη 16 Ιουλίου 2020 από το ταμείο του θεάτρου
Την προσφορά δικαιούνται όλοι οι δημότες Πετρούπολης

Λίγα λόγια για την υπόθεση:
Δυο ξένοι ναυαγούν πάνω σε μια στέγη… στη μέση του πουθενά! Καθώς η στάθμη του νερού γύρω τους όλο και ανεβαίνει αναγκάζονται να ξεπεράσουν τις διαφορές τους και μέσα από έντονες συγκρούσεις να συνεργαστούν. Ο ένας μιλάει ελληνικά κι ο άλλος μία ξένη, ακαταλαβίστικη διάλεκτο! Όμως, στον μαγικό χώρο του θεάτρου, όπου όλα είναι εφικτά, οι δυο ήρωες μας αποκαλύπτουν πόσο σημαντική είναι η συνεργασία η θέληση και η αλληλεγγύη, αφού καταφέρνουν, όχι μόνο να επικοινωνήσουν αλλά να γίνουν και… φίλοι!
Οι μικροί θεατές, μεταφέρονται σ’ έναν μαγικό κόσμο ξεγνοιασιάς, χαράς και περιπέτειας, ενώ τη συγκίνηση διαδέχονται τα ξεκαρδιστικά επεισόδια, η τρυφερότητα και η δράση.

Συντελεστές:
Μετάφραση-Διασκευή: Ξένια Καλογεροπούλου
Πρωταγωνιστούν: Φώτης Σπύρος, Νίκος Χρηστίδης
Σκηνοθετική Επιμέλεια-Κινησιολογία: Ηλίας Μπαγεώργος
Σκηνικά-Κοστούμια: Ανθή Πετρουλάκη
Θέατρο Πέτρας: Πέμπτη 16 Ιουλίου
Θεατρική Παράσταση: «Ο ΡΟΒΙΝΣΩΝΑΣ ΚΑΙ Ο ΚΡΟΥΣΟΣ»
Ώρα έναρξης: 21:00, Διάρκεια: 75′

Θερινός Κινηματογράφος Πετρούπολης: Ευτυχία
2020-07-16 21:00 - 23:00 (Europe/Helsinki) | Θερινός Κινηματογράφος, 25ης Μαρτίου 168, Πετρούπολη, 13231, Ελλάδα
Δείτε σήμερα Πέμπτη 16 Ιουλίου την ταινία «Ευτυχία» στο «Σινέ Πετρούπολις». Η ταινία θα προβάλλεται από την Πέμπτη 16 Ιουλίου έως την Κυριακή 19 Ιουλίου 2020 και ώρα 21:00 & 23:15.
Λίγα λόγια για την υπόθεση:
Ένα κορίτσι, μικροπαντρεμένο, ταξιδεύει από το Αϊδίνι στην Ελλάδα με τη μητέρα και τις δύο της κόρες. Στο πλοίο του ξενιτεμού παίρνει απόφαση να μην αφήσει τη ζωή να την προσπεράσει, αλλά να τη ζήσει, όπως θέλει. Και τη ζει!
Γράφει ακατάπαυστα σε ό,τι πιάνει το μελάνι, από χαρτοπετσέτες και κουτιά από τσιγάρα μέχρι υπόλοιπα λογαριασμών. Καπνίζει, ερωτεύεται με πάθος, χαρτοπαίζει με θράσος σε πολυτελή σαλόνια, αλλά και σε παράνομα υπόγεια. Μία δασκάλα που γίνεται ηθοποιός στα μπουλούκια και στο θέατρο, μία ποιήτρια που γίνεται η μεγαλύτερη Ελληνίδα στιχουργός του λαϊκού τραγουδιού.
Συνεργάζεται με όλες τις διάσημες μουσικές προσωπικότητες της χώρας, από τον Βασίλη Τσιτσάνη και τον Απόστολο Καλδάρα, ως τον Μανώλη Χιώτη, τον Αντώνη Ρεπάνη και τον Μάνο Χατζιδάκι, υψώνοντας θαρραλέα ανάστημα, σε έναν σκληρό και τυπικά ανδροκρατούμενο κόσμο.

Ο Άγγελος Φραντζής μετά το “Ακίνητο Ποτάμι”, σκηνοθετεί μια ταινία-ωδή στις αναμνήσεις των στίχων της Ευτυχίας Παπαγιαννοπούλου στην ψυχή των ανθρώπων, ξετυλίγοντας το κουβάρι από το δράμα της Μικρασιατικής Καταστροφής.
Σεβόμαστε τα μέτρα και τις συμβουλές των ειδικών και Πάμε Θερινό με Ασφάλεια, Θετική Διάθεση και Αισιοδοξία!
Δείτε το trailer της ταινίας ΕΔΩ: https://youtu.be/pn4IXET17tM
Διαβάστε περισσότερα στον παρακάτω σύνδεσμο: https://www.cinepetroupolis.gr/p/eftixia.html

«Η ΠΟΡΝΗ ΑΠΟ ΠΑΝΩ»
2020-07-17 21:15 - 22:45 (Europe/Helsinki) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Ο αριστουργηματικός θεατρικός μονόλογος του Αντώνη Τσιπιανίτη «Η πόρνη από πάνω» με την Κατερίνα Διδασκάλου κάνει πρεμιέρα στο «Φεστιβάλ Πέτρας» την Παρασκευή 17 Ιουλίου 2020.
Λίγα λόγια για την υπόθεση:
Η Ερατώ -η νοικοκυρά από κάτω- μιλάει για τον έρωτα, την απόρριψη, την προδοσία, τη βαναυσότητα σε βάρος των γυναικών, τους διεφθαρμένους δημόσιους λειτουργούς, την έλλειψη αυτοεκτίμησης. Με υπομονή και στωικότητα ζει στο περιθώριο, μέχρι την ημέρα που στο από πάνω διαμέρισμα μετακομίζει μια πόρνη. Και τότε…
Η Κατερίνα Διδασκάλου, αναπολώντας τη ζωή της Ερατούς, πλημμυρίζει κυριολεκτικά τη σκηνή παίζοντας ταυτόχρονα με απίστευτη ευκολία όλους τους χαρακτήρες που έπαιξαν ρόλο στη ζωή της ηρωίδας. Ένα μοναδικό ρεσιτάλ ηθοποιίας που μας ταξιδεύει για 90 λεπτά από το γέλιο στη συγκίνηση, παραμένοντας κάθε στιγμή στην πραγματικότητα για να οδηγήσει σε ένα τέλος έκπληξη.

Συντελεστές:
Κείμενο: Αντώνης Τσιπιανίτης
Σκηνοθεσία: Σταμάτης Πατρώνης
Ερμηνεύουν: Κατερίνα Διδασκάλου
Σκηνικά: Ματθαίος Δαμίγος
Κοστούμια: Δημήτρης Ανδριανός
Φωτισμοί: Ελένη Αναγνωστοπούλου
Καλλιτεχνική επιμέλεια: Μηνάς Μινατσής
Μουσική επιμέλεια: Μιχάλης Ρουμπής, Ιωάννης-Ιόλαος Μανιάτης
Βοηθός σκηνοθέτη: Μιχάλης Ρουμπής
Θέατρο Πέτρας: Παρασκευή 17 Ιουλίου
Θεατρική Παράσταση: «Η ΠΟΡΝΗ ΑΠΟ ΠΑΝΩ»
Ώρα έναρξης: 21:15, Διάρκεια: 90′
Τιμές εισιτηρίων: Γενική είσοδος 15 ευρώ, Προπώληση – άνεργοι – φοιτητικά: 12 ευρώ

«ΔΑΦΝΕΣ ΚΑΙ ΠΙΚΡΟΔΑΦΝΕΣ»
2020-07-19 21:30 - 23:30 (Europe/Helsinki) | Θέατρο Πέτρας, Θέατρο Πέτρας, Πετρούπολη, 13231, Ελλάδα
H πολιτική κωμωδία διαχρονικής επικαιρότητας «Δάφνες και Πικροδάφνες» έρχεται στο «Φεστιβάλ Πέτρας» την Κυριακή 19 Ιουλίου 2020.
Ο Πέτρος Φιλιππίδης επιλέγει για το φετινό καλοκαίρι ένα γνώριμό του έργο, που είχε παρουσιάσει πριν από πέντε χρόνια με μεγάλη καλλιτεχνική και εμπορική επιτυχία. Πρόκειται για τις «Δάφνες και Πικροδάφνες» των Δημήτρη Κεχαΐδη και Ελένης Χαβιαρά, ένα από τα σπουδαιότερα κείμενα της νεοελληνικής δραματουργίας, μέσα από μια νέα οπτική, που παραμένει μεν πιστή στην αρχική σκηνοθετική του προσέγγιση, αλλά δίνει νέες προεκτάσεις καθώς απευθύνεται σε μια Ελλάδα όπου πλέον ο πολιτισμός προβάλλει ως προτεραιότητα.
Στην Αθήνα του 2020 και των νέων κοινωνικών και πολιτικών δεδομένων, το έργο παραμένει επίκαιρο, 41 χρόνια μετά το πρώτο του ανέβασμα στο Θέατρο Τέχνης –για το οποίο και γράφτηκε–, τον Οκτώβριο του 1979, σε σκηνοθεσία Κάρολου Κουν, με πρωταγωνιστές τους Βάσο Ανδρονίδη, Μίμη Κουγιουμτζή, Γιάννη Μόρτζο και Γιάννη Δεγαΐτη. Πρόκειται για ένα θεατρικό δείγμα γραφής που προσεγγίζει τη νέα πραγματικότητα με ευαισθησία, κριτικό πνεύμα αλλά και καμία διάθεση συμβιβασμού με τα κακώς κείμενα της εκάστοτε εξουσίας και όσων επιθυμούν να την περιβληθούν.
Λίγα λόγια για την υπόθεση:

Η υπόθεση εκτυλίσσεται στην Τρίπολη κατά τη διάρκεια προεκλογικής περιόδου. Ο Κώστας, ο Βασίλης, ο Τάσος και ο Αλέκος, οι τοπικοί υποστηρικτές υποψήφιων βουλευτών, μαζεύονται μια χειμωνιάτικη νύχτα και συζητούν για τις επερχόμενες εκλογές θέλοντας ο καθένας να αποδείξει την ικανότητα, τη δύναμη και την εξουσία που διαθέτει. Πιστεύοντας ότι είναι μεγάλα πολιτικά μυαλά και ισχυροί κομματάρχες, ονειρεύονται τη στιγμή που όλα και όλοι θα υποταχθούν στην εξουσία τους. Ο καθένας τους κρατά κρυμμένα μυστικά, που θα αποκαλύψει την κατάλληλη στιγμή για να πλήξει τη σιγουριά των υπολοίπων. Κεντρικό αλλά αόρατο πρόσωπο είναι μια γυναίκα, η Νόρα, η οποία φαίνεται ότι βρίσκεται πίσω από κάθε σημαντικό πολιτικό του νομού και ελέγχει το πολιτικό παιχνίδι.
Συντελεστές:
Σκηνοθεσία: Πέτρος Φιλιππίδης
Ερμηνεύουν: Πέτρος Φιλιππίδης, Τάσος Χαλκιάς, Κωνσταντίνος Ασπιώτης, Θανάσης Πατριαρχέας
Σκηνικά: Μανόλης Παντελιδάκης
Κοστούμια: Γιάννης Μετζικώφ
Φωτισμοί: Λευτέρης Παυλόπουλος
Μουσική επιμέλεια: Ιάκωβος Δρόσος
Βοηθός σκηνοθέτη: Ντένια Στασινοπούλου

Θέατρο Πέτρας: Κυριακή 19 Ιουλίου
Θεατρική Παράσταση: «ΔΑΦΝΕΣ ΚΑΙ ΠΙΚΡΟΔΑΦΝΕΣ»
Ώρα έναρξης: 21:30, Διάρκεια: 120′
Τιμές εισιτηρίων: Γενική είσοδος 20 ευρώ, Προπώληση – άνεργοι – φοιτητικά: 15 ευρώ.

Θερινός Κινηματογράφος Πετρούπολης: 1917
2020-07-20 21:00 - 23:00 (Europe/Helsinki) | Θερινός Κινηματογράφος, 25ης Μαρτίου 168, Πετρούπολη, 13231, Ελλάδα
Δείτε σήμερα Δευτέρα 20 Ιουλίου την ταινία «1917» στο «Σινέ Πετρούπολις». Η ταινία θα προβάλλεται από την Δευτέρα 20 Ιουλίου έως την Τετάρτη 22 Ιουλίου 2020 και ώρα 21:00 & 23:15.
Λίγα λόγια για την υπόθεση:
Στην καρδιά του Πρώτου Παγκοσμίου Πολέμου, δύο νεαροί Βρετανοί στρατιώτες, ο Σκόφιλντ και ο Μπλέικ αναλαμβάνουν μια δύσκολη και επικίνδυνη αποστολή. Σε μια μάχη ενάντια στο χρόνο, πρέπει να περάσουν στα εδάφη του αντιπάλου και να παραδώσουν ένα μήνυμα που θα σταματήσει μια θανάσιμη επίθεση σε εκατοντάδες στρατιώτες, ανάμεσα στους οποίους είναι και ο αδερφός του Μπλέικ.
Η ταινία προτάθηκε για 10 βραβεία Όσκαρ, κερδίζοντας τελικά Όσκαρ φωτογραφίας, μοντάζ, ήχου και οπτικών εφέ, ενώ στις Χρυσές Σφαίρες κέρδισε το βραβείο καλύτερης δραματικής ταινίας και καλύτερης σκηνοθεσίας και έλαβε το βραβείο καλύτερης ταινίας από το σωματείο παραγωγών των ΗΠΑ.
Σεβόμαστε τα μέτρα και τις συμβουλές των ειδικών και Πάμε Θερινό με Ασφάλεια, Θετική Διάθεση και Αισιοδοξία!
Δείτε το trailer της ταινίας ΕΔΩ: https://youtu.be/cQqct8_MySk
Διαβάστε περισσότερα στον παρακάτω σύνδεσμο: https://www.cinepetroupolis.gr/2020/07/1917movie.html

«Περιμένοντας τον Γκοντό»
2020-07-22 21:15 - 22:55 (Europe/Helsinki) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Το αριστουργηματικό έργο του Σάμιουελ Μπέκετ «Περιμένοντας τον Γκοντό», έρχεται στο «Φεστιβάλ Πέτρας» την Τετάρτη 22 Ιουλίου 2020.
Το «Περιμένοντας τον Γκοντό» έργο του σημαντικότερου, ίσως, θεατρικού συγγραφέα του καιρού μας Σάμιουελ Μπέκετ, παραμένει συγκλονιστικά επίκαιρο, μέσα στην αφοπλιστική του αλήθεια σχετικά με τη διαχρονική προσπάθεια του ανθρώπου να λύσει το αίνιγμα της ίδιας του της ύπαρξης. Ο Σάμιουελ Μπέκετ με αυτό το έργο διαπραγματεύεται την ανθρώπινη ύπαρξη με κατανόηση και χιούμορ γράφοντας μια κωμωδία που παρωδεί την τραγωδία του ανθρώπινου είδους από την εμφάνισή του σ΄αυτό τον κόσμο μέχρι και σήμερα.

Λίγα λόγια για την υπόθεση:

Στο έργο ο Βλαδίμηρος και ο Εστραγκόν δύο επιζήσαντες μοναχικοί χαρακτήρες , συναντιούνται στο ίδιο σημείο για άλλη μια φορά. Μετέωροι σε ένα έρημο τοπίο, μιλούν, αστειεύονται, παίζουν, σιωπούν και περιμένουν. Ο Γκοντό υποσχέθηκε πως θα ’ρθει.
Είναι ψευδαίσθηση; Θα κρατήσει την υπόσχεση του και θα δώσει τη λύση; Υπάρχει και δοκιμάζει την πίστη τους; Ή μήπως αδιαφορεί για αυτούς και τους έχει ξεχάσει;
Αν και είναι φανερή η ματαιότητα αυτής της αναμονής οι μοναχικοί αυτοί άνθρωποι κάνουν τα πάντα για να περάσουν όσο πιο ευχάριστα μπορούν τον χρόνο που τους απομένει ελπίζοντας ότι ο Γκοντό θα έρθει και θα απαντήσει σε όλα τα υπαρξιακά ερωτήματα που τους απασχολούν.
Το «Περιμένοντας τον Γκοντό» παραμένει πάντα τολμηρό και σύγχρονο.
Δείτε το Trailer της θεατρικής παράστασης ΕΔΩ.

Συντελεστές:
Σκηνοθεσία: Γιάννης Κακλέας
Ερμηνεύουν: Σπύρος Παπαδόπουλος, Θανάσης Παπαγεωργίου, Αρης Σερβετάλης, Ορφέας Αυγουστίδης, Αρης Κακλέας, Αγγελική Τρομπούκη
Σκηνικά: Σάκης Μπιρμπίλης-Γιάννης Κακλέας
Κοστούμια: Ηλένια Δουλαδίρη
Φωτισμοί: Σάκης Μπιρμπίλης
Επιμέλεια κίνησης: Άρης Σερβετάλης – Αγγελική Τρομπούκη
Βοηθός σκηνοθέτη: Άρης Κακλέας
Φωτογραφίες: Κωστής Γκιόκας
Θέατρο Πέτρας: Τετάρτη 22 Ιουλίου
Θεατρική Παράσταση: «Περιμένοντας τον Γκοντό»
Ώρα έναρξης: 21:15, Διάρκεια: 100′
Τιμές εισιτηρίων: Γενική Είσοδος 17 ευρώ

«Ένα μωρό για τρεις»
2020-07-27 21:00 - 22:40 (Europe/Helsinki) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Η Θέμις Μαρσέλλου επιστρέφει δυναμικά αυτό το καλοκαίρι με τη σπαρταριστή, οικογενειακή κωμωδία της Coline Serreau «Ένα μωρό για τρεις» και έρχεται να δροσίσει τα καλοκαιρινά μας βράδια, προσφέροντας μοναδικές στιγμές γέλιου διασκέδασης, αλλά και συγκίνησης.
Το έργο παρουσιάζεται για πρώτη φορά στην Ελλάδα στη θεατρική του εκδοχή, σε απόδοση και σκηνοθεσία της Θέμιδας Μαρσέλλου. Μια δροσερή κωμωδία που αναγκάζει τρεις εργένηδες να αντιμετωπίσουν άγριους γκάνγκστερ και καχύποπτους αστυνομικούς, ενώ βιώνουν απροσδόκητα τη συγκλονιστική και σαρωτική ευθύνη της πατρότητας και παράλληλα ξυπνούν μέσα τους πρωτόγνωρα συναισθήματα.

Λίγα λόγια για την υπόθεση:
Τρεις συγκάτοικοι και ορκισμένοι εργένηδες, ζουν την πολυτάραχη ζωή τους σε ένα διαμέρισμα του Παρισιού. Το μόνο που τους απασχολεί είναι τα πάρτι και οι γυναίκες.
Η ιστορία ξεκινάει σε ένα πάρτι, όταν ένας φίλος του Τζακ του ζητά μια χάρη. Να παραλάβει εκ μέρους του ένα πολύ σημαντικό πακέτο, όσο ο ίδιος θα λείπει σε ταξίδι. Ο Τζακ φυσικά δέχεται και μιας και ο ίδιος θα λείπει για τρεις εβδομάδες στην Ιαπωνία, ενημερώνει με τη σειρά του, τους συγκατοίκους του, τον Πήτερ και τον Μάικλ, να το παραλάβουν.
Η επόμενη μέρα τους επιφυλάσσει μια μεγάλη έκπληξη, μόλις βρίσκουν στην πόρτα του σπιτιού τους, ένα μωρό κι ένα σημείωμα… Νομίζοντας ότι πρόκειται για το «πακέτο» που περίμεναν το παίρνουν και η ανέμελη και εργένικη ζωή τους αλλάζει για πάντα!
Συντελεστές:
Σκηνοθεσία – Απόδοση: Θέμις Μαρσέλλου
Ερμηνεύουν: Παύλος Χαϊκάλης, Κώστας Αποστολάκης, Γιάννης Δρακόπουλος, Φωτεινή Αθερίδου, Κώστας Φαλελάκης, Έφη Σταυροπούλου, Μαρία Βασιλάτου, Θέμις Μαρσέλλου
Σκηνικά – Κοστούμια: Κωνσταντίνος Ζαμάνης
Φωτισμοί: Μελίνα Μάσχα
Μουσική επιμέλεια: Θέμις Μαρσέλλου – Μαρία Βασιλάτου
Βοηθός σκηνοθέτη: Μαρία Βασιλάτου

Θέατρο Πέτρας: Δευτέρα 27 Ιουλίου
Θεατρική Παράσταση: «Ένα μωρό για τρεις»
Ώρα έναρξης: 21:00, Διάρκεια: 100′
Τιμές εισιτηρίων: Γενική είσοδος 20 ευρώ, Προπώληση 17 ευρώ, Άνεργοι – φοιτητικά 15 ευρώ

Θερινός Κινηματογράφος Πετρούπολης: Ο αόρατος άνθρωπος
2020-07-27 21:00 - 23:00 (Europe/Helsinki) | Θερινός Κινηματογράφος, 25ης Μαρτίου 168, Πετρούπολη, 13231, Ελλάδα
Δείτε σήμερα Δευτέρα 27 Ιουλίου την ταινία «Ο αόρατος άνθρωπος» στο «Σινέ Πετρούπολις». Η ταινία θα προβάλλεται από την Δευτέρα 27 Ιουλίου έως την Τετάρτη 29 Ιουλίου 2020 και ώρα 21:00 & 23:10.
Λίγα λόγια για την υπόθεση:
Παγιδευμένη σε μια βίαιη, κακοποιητική σχέση με έναν πλούσιο κι ευφυή επιστήμονα, η Σεσίλια Κας καταφέρνει να αποδράσει μέσα στη νύχτα και να εξαφανιστεί, με τη βοήθεια της αδερφής της, καθώς και ενός παιδικού της φίλου και της μικρής του κόρης. Όταν όμως ο βάναυσος πρώην σύντροφος της Σεσίλια αυτοκτονεί και της αφήνει ως κληρονομιά ένα μεγάλο μέρος της τεράστιας περιουσίας του, η Σεσίλια υποψιάζεται ότι πρόκειται για παγίδα. Μια σειρά από παράξενες συμπτώσεις θα αποβούν σχεδόν θανατηφόρες και θα απειλήσουν τις ζωές εκείνων για τους οποίους η Σεσίλια νοιάζεται. Τα λογικά της θα αρχίσουν να κλονίζονται όταν θα προσπαθεί απελπισμένα να αποδείξει στον περίγυρό της ότι καταδιώκεται από μια αόρατη παρουσία που τη στοιχειώνει.
Σεβόμαστε τα μέτρα και τις συμβουλές των ειδικών και Πάμε Θερινό με Ασφάλεια, Θετική Διάθεση και Αισιοδοξία!
Δείτε το trailer της ταινίας ΕΔΩ: https://youtu.be/IH4E9Dhpf_k
Διαβάστε περισσότερα στον παρακάτω σύνδεσμο: https://www.cinepetroupolis.gr/p/the-invisible-man.html

Ποτέ Δεν Είναι Αργά Κύριε Καθηγητά. (Θερινός Κινηματογράφος Πετρούπολης)
2020-07-30 21:00 - 22:30 (Europe/Helsinki) | Θερινός Κινηματογράφος, 25ης Μαρτίου 168, Πετρούπολη, 13231, Ελλάδα
Δείτε την Πέμπτη 30 Ιουλίου την ταινία «Ποτέ Δεν Είναι Αργά Κύριε Καθηγητά» στο «Σινέ Πετρούπολις». Η ταινία θα προβάλλεται από την Πέμπτη 30 Ιουλίου έως την Κυριακή 2 Αυγούστου 2020 και ώρα 21:00 & 22:45.
Λίγα λόγια για την υπόθεση:
Όταν ο Ρίτσαρντ (Τζόνι Ντεπ), καθηγητής πανεπιστημίου, διαγνωστεί με μια ανίατη ασθένεια, αποφασίζει να εγκαταλείψει τα προσχήματα και τις κοινωνικές συμβάσεις και να ζήσει το υπόλοιπο της ζωής του όσο πιο έντονα και ελεύθερα γίνεται. Με καυστικό χιούμορ, ελαφριά απερισκεψία και μια δόση τρέλας, πέφτει με τα μούτρα σε κάθε πιθανή «αμαρτία»: Πίνει, καπνίζει, κάνει σεξ και ξεστομίζει αδιανόητες προσβολές, εισπράττοντας έτσι περισσότερη χαρά από ποτέ. Με τον νέο τρόπο ζωής του και καθώς ο χρόνος του εξαντλείται, ο Ρίτσαρντ θα καταλάβει πολλά πράγματα για τη ζωή, ενώ θα έρθει κοντά με τους ανθρώπους που αγαπά, για ένα τελευταίο αντίο. Μια ξεκαρδιστική αλλά και συγκινητική ταινία, για το πώς ένας άνθρωπος αποφασίζει να ζήσει τη ζωή στο έπακρο ακόμα κι όταν το ταξίδι του τελειώνει.
Σεβόμαστε τα μέτρα και τις συμβουλές των ειδικών και Πάμε Θερινό με Ασφάλεια, Θετική Διάθεση και Αισιοδοξία!
Δείτε το trailer της ταινίας : https://youtu.be/GTRfm4-QPXM
Διαβάστε περισσότερα στον παρακάτω σύνδεσμο: https://www.cinepetroupolis.gr/2020/07/pote-den-einai-arga-kyrie-kathigita.html

Θερινός Κινηματογράφος Πετρούπολης: Κατηγορώ…!
2020-08-03 21:00 - 23:00 (Europe/Helsinki) | Θερινός Κινηματογράφος, 25ης Μαρτίου 168, Πετρούπολη, 13231, Ελλάδα
Κατηγορώ…!
Δείτε σήμερα Δευτέρα 3 Αυγούστου την ταινία «Κατηγορώ…! » στο «Σινέ Πετρούπολις». Η ταινία θα προβάλλεται από τη Δευτέρα 3 Αυγούστου έως την Τετάρτη 5 Αυγούστου 2020 και ώρα 21:00 & 23:20.
Λίγα λόγια για την υπόθεση:
Στις 5 Ιανουαρίου, 1895, ο λοχαγός Άλφρεντ Ντρέιφους, ένας νέος αξιωματικός του γαλλικού στρατού κατηγορείται άδικα πως κατασκόπευε για λογαριασμό της Γερμανίας και καταδικάζεται σε ισόβια κάθειρξη στο Νησί του Διαβόλου. Ανάμεσα στους μάρτυρες αυτού του εξευτελισμού είναι ο Ζορζ Πικάρ, ο οποίος παίρνει προαγωγή για να διοικήσει τη μονάδα στρατιωτικής αντικατασκοπείας που τον εντόπισε. Όταν, όμως, ο Πικάρ ανακαλύπτει πως τα μυστικά εξακολουθούν να διαδίδονται στους Γερμανούς, παρασύρεται σε ένα επικίνδυνο λαβύρινθο εξαπάτησης και διαφθοράς που απειλεί όχι μόνο την τιμή του αλλά και τη ζωή του.
Σεβόμαστε τα μέτρα και τις συμβουλές των ειδικών και Πάμε Θερινό με Ασφάλεια, Θετική Διάθεση και Αισιοδοξία!
Δείτε το trailer της ταινίας ΕΔΩ: https://youtu.be/D0_nTdEpywA
Διαβάστε περισσότερα στον παρακάτω σύνδεσμο: https://www.cinepetroupolis.gr/p/jaccuse.html

Έγκλημα Κάτω Από τον Ήλιο.
2020-08-06 21:00 - 23:00 (Europe/Helsinki) | Θερινός Κινηματογράφος, 25ης Μαρτίου 168, Πετρούπολη, 13231, Ελλάδα
Θερινός Κινηματογράφος Πετρούπολης: Έγκλημα Κάτω Από τον Ήλιο.
Δείτε σήμερα Πέμπτη 6 Αυγούστου την ταινία «Έγκλημα Κάτω Από τον Ήλιο» στο «Σινέ Πετρούπολις». Η ταινία θα προβάλλεται από την Πέμπτη 6 Αυγούστου έως την Κυριακή 9 Αυγούστου 2020 και ώρα 21:00 & 23:15.
Λίγα λόγια για την υπόθεση:
Ο εκατομμυριούχος Σερ Όρας Μπλατ, έχει χάσει ένας αμύθητης αξίας διαμάντι κι αναθέτει στον Ηρακλή Πουαρό να το βρει. Ο παγκοσμίου φήμης και περιστρεφόμενου μυστακίου Βέλγος ντετέκτιβ θ’ αναγκαστεί να κάνει διακοπές (πράγμα που δυσαρεστεί κι αυτόν και τους οικοδεσπότες του), σ’ ένα νησάκι της Αδριατικής, στο ξενοδοχείο της Ντάφνι Κασλ, όπου συχνάζουν κατά κύριο λόγο πλούσιοι Βρετανοί. Όταν, όμως, η επιθυμητή και κακομαθημένη σταρ του θεάτρου, Αρλίνα, βρεθεί νεκρή με το μαγιό στην παραλία, ο Πουαρό θα βάλει το μυαλό του σε εντατική λειτουργία, εξετάζοντας άλλοθι και πιθανούς ενόχους.
Ποιος στραγγάλισε τη νεαρή κακομαθημένη σούπερ σταρ του Μπρόντγουεη ενώ έκανε ηλιοθεραπεία σ΄ ένα απομονωμένο νησί της Μεσογείου; Όλοι οι ύποπτοι έχουν πολύ καλούς λόγους να επιθυμούν το θάνατό της, έχουν όμως και εξίσου ισχυρά άλλοθι. Για πρώτη φορά ο διάσημος Βέλγος ντετέκτιβ Ηρακλής Πουαρό, φαίνεται ν΄ αδυνατεί να εξιχνιάσει το έγκλημα.
Σεβόμαστε τα μέτρα και τις συμβουλές των ειδικών και Πάμε Θερινό με Ασφάλεια, Θετική Διάθεση και Αισιοδοξία!
Δείτε το trailer της ταινίας ΕΔΩ: https://youtu.be/CJia56_RsJc
Διαβάστε περισσότερα στον παρακάτω σύνδεσμο: https://www.cinepetroupolis.gr/p/evil-under-sun.html

«Οι Μητέρες μας»
2020-08-10 21:00 - 23:00 (Europe/Helsinki) | Θερινός Κινηματογράφος, 25ης Μαρτίου 168, Πετρούπολη, 13231, Ελλάδα
Προβολή Δύο Ταινιών στο «Σινέ Πετρούπολις» από τη Δευτέρα 10 Αυγούστου έως και την Τετάρτη 12 Αυγούστου 2020
Δείτε σήμερα Δευτέρα 10 Αυγούστου την ταινία «Οι Μητέρες μας» στο «Σινέ Πετρούπολις». Η ταινία θα προβάλλεται έως την Τετάρτη 12 Αυγούστου 2020 και ώρα 21:00.
Λίγα λόγια για την υπόθεση: Από τη στρατιωτική δικτατορία στα τέλη της δεκαετίας του 1970 στη Γουατεμάλα ξεκίνησε ένας εμφύλιος που τέλειωσε σχεδόν είκοσι χρόνια αργότερα, αφήνοντας περισσότερα από 200.000 θύματα και σβήνοντας τις αναμνήσεις για 40.000 αγνοούμενους. Με την ταινία Οι Μητέρες Μας ο Cezar Diaz μας προσφέρει ένα δώρο μνήμης και επίμονης ανασυγκρότησης. Η ταινία του μοιάζει σαν μια κραυγή στο σκοτάδι που τυλίγει αυτή την σχεδόν άγνωστη γενοκτονία που κόστισε σε πολλούς αυτόχθονες τη ζωή τους, δημιουργώντας ένα συγκινητικό πορτρέτο μιας μητέρας και ενός γιου.
Δείτε το trailer της ταινίας ΕΔΩ: https://youtu.be/XvoqWlkqF-U
Διαβάστε περισσότερα στον παρακάτω σύνδεσμο: https://www.cinepetroupolis.gr/p/nuestras-madres.html

Οι Monos
2020-08-10 22:45 - 2020-08-11 00:45 (Europe/Helsinki) | Θερινός Κινηματογράφος, 25ης Μαρτίου 168, Πετρούπολη, 13231, Ελλάδα
Προβολή Δύο Ταινιών στο «Σινέ Πετρούπολις» από τη Δευτέρα 10 Αυγούστου έως και την Τετάρτη 12 Αυγούστου 2020

Δείτε επίσης σήμερα Δευτέρα 10 Αυγούστου την ταινία «Οι Monos» στο «Σινέ Πετρούπολις». Η ταινία θα προβάλλεται έως την Τετάρτη 12 Αυγούστου 2020 και ώρα 22:45.
Λίγα λόγια για την υπόθεση:
Μια ομάδα έφηβων ανταρτών κρατάει όμηρο μια τρομοκρατημένη Αμερικανίδα, λαμβάνοντας εντολές από μια αόρατη «Οργάνωση». Οι νεαροί μαχητές, που επιδίδονται συχνά-πυκνά σε αλλόφρονα ξεσπάσματα, δεν φαίνεται να εμπνέονται από υψηλά ιδανικά ή κάποιον απώτερο σκοπό. Σταδιακά, ο κόσμος τους καταρρέει και το χάος επικρατεί μέσα σε ένα κρεσέντο ωμής βίας. Τα απάτητα βουνά και η παρθένα ζούγκλα αυτού του απροσδιόριστου τόπου συνθέτουν έναν απόκοσμο καμβά, όπου αποτυπώνεται μια αλληγορική ιστορία για τη σουρεαλιστική κόλαση του πολέμου.
Δείτε το trailer της ταινίας ΕΔΩ: https://youtu.be/tNBQzhI9sgg
Διαβάστε περισσότερα στον παρακάτω σύνδεσμο: https://www.cinepetroupolis.gr/p/monos.html
Σεβόμαστε τα μέτρα και τις συμβουλές των ειδικών και Πάμε Θερινό με Ασφάλεια, Θετική Διάθεση και Αισιοδοξία!

Θερινός Κινηματογράφος Πετρούπολης: «Ψυχρά κι ανάποδα 2»
2020-08-13 21:00 - 22:45 (Europe/Helsinki) | Θερινός Κινηματογράφος, 25ης Μαρτίου 168, Πετρούπολη, 13231, Ελλάδα
Θερινός Κινηματογράφος Πετρούπολης: Προβολή δύο Ταινιών «Ψυχρά κι ανάποδα 2» & «Απόστρατος»
Δείτε σήμερα Πέμπτη 13 Αυγούστου την ταινία «Ψυχρά κι ανάποδα 2» στο «Σινέ Πετρούπολις». Η ταινία θα προβάλλεται έως την Κυριακή 16 Αυγούστου 2020 και ώρα 21:00.
Λίγα λόγια για την υπόθεση: Γιατί γεννήθηκε η Έλσα με μαγικές δυνάμεις; Μαζί με την Άννα, τον Κρίστοφ, τον Όλαφ και τον Σβεν, θα ξεκινήσει ένα επικίνδυνο και συναρπαστικό ταξίδι για να βρει την καταγωγή της και να σώσει για μία ακόμα φορά το βασίλειό της.
Δείτε το trailer της ταινίας ΕΔΩ: https://youtu.be/_uh5vltQ7Ik
Διαβάστε περισσότερα στον παρακάτω σύνδεσμο: https://www.cinepetroupolis.gr/p/frozen-2.html

Θερινός Κινηματογράφος Πετρούπολης: Προβολή Ταινίας «Απόστρατος»
2020-08-13 23:00 - 2020-08-14 01:00 (Europe/Helsinki) | Θερινός Κινηματογράφος, 25ης Μαρτίου 168, Πετρούπολη, 13231, Ελλάδα
Θερινός Κινηματογράφος Πετρούπολης: Προβολή Ταινίας «Απόστρατος»
Δείτε σήμερα Πέμπτη 13 Αυγούστου την ταινία «Απόστρατος» στο «Σινέ Πετρούπολις». Η ταινία θα προβάλλεται έως την Κυριακή 16 Αυγούστου 2020 και ώρα 23:00.
Λίγα λόγια για την υπόθεση:
Ο Άρης, ένας τριαντάρης επιχειρηματίας στα όρια της χρεοκοπίας, μετακομίζει στο σπίτι του εκλιπόντος παππού του, του Αριστείδη, ο οποίος ήταν απόστρατος αξιωματικός του Ελληνικού Στρατού. Σύντομα ξανασμίγει με παιδικούς φίλους αλλά και με έναν πρώην συναγωνιστή του Αριστείδη. Προσπαθώντας να φανεί αντάξιος του ονόματός του, ο Άρης σταδιακά παίρνει τον ρόλο του παππού του.
Δείτε το trailer της ταινίας ΕΔΩ: https://youtu.be/hHqkMnCYEn8
Διαβάστε περισσότερα στον παρακάτω σύνδεσμο: https://www.cinepetroupolis.gr/p/apostratos.html
Σεβόμαστε τα μέτρα και τις συμβουλές των ειδικών και Πάμε Θερινό με Ασφάλεια, Θετική Διάθεση και Αισιοδοξία!

Θερινός Κινηματογράφος Πετρούπολης: Μια Νύχτα Μαγική
2020-08-17 20:30 - 22:00 (Europe/Helsinki) | Θερινός Κινηματογράφος, 25ης Μαρτίου 168, Πετρούπολη, 13231, Ελλάδα
Θερινός Κινηματογράφος Πετρούπολης: Μια Νύχτα Μαγική
Δείτε την Δευτέρα 17 Αυγούστου την ταινία «Μια Νύχτα Μαγική» στο «Σινέ Πετρούπολις». Η ταινία θα προβάλλεται από την Δευτέρα 17 Αυγούστου έως την Τετάρτη 19 Αυγούστου 2020 και ώρα 20:30 & 22:30.
Λίγα λόγια για την υπόθεση:
Η Μαρία και ο Ρίτσαρντ είναι παντρεμένοι εδώ και 20 χρόνια. Όταν οι απιστίες της πρώτης έρχονται στο φως, η σχέση τους κλονίζεται. Η Μαρία εγκαταλείπει το διαμέρισμά τους και εγκαθίσταται σε ένα δωμάτιο ξενοδοχείου ακριβώς απέναντι, με την ελπίδα να παρατηρήσει τη ζωή της εξονυχιστικά, από μια προνομιακή θέση απόστασης. Στη διάρκεια μιας παραισθησιογόνου νύχτας, ένα πλήθος επισκέπτες θα περάσουν από το δωμάτιό της, καταθέτοντας την άποψή τους για την κρίση που περνά ο γάμος της. Ανάμεσα σε αυτούς θα είναι και ο σύζυγός της σε νεότερη ηλικία, ο οποίος όμως γνωρίζει την τωρινή κατάσταση. Μια παιχνιδιάρικη και καλοκουρδισμένη φάρσα δωματίου, που εξερευνά τις έννοιες της επιθυμίας, του συμβιβασμού και της νοσταλγίας.
Σεβόμαστε τα μέτρα και τις συμβουλές των ειδικών και Πάμε Θερινό με Ασφάλεια, Θετική Διάθεση και Αισιοδοξία!
Δείτε το trailer της ταινίας ΕΔΩ: https://youtu.be/6GHjld0XbUA
Διαβάστε περισσότερα στον παρακάτω σύνδεσμο: https://www.cinepetroupolis.gr/p/chambre-212-on-magical-nig…

Θερινός Κινηματογράφος Πετρούπολης: Οι Σκιές του Μπρούκλιν
2020-08-20 20:30 - 22:30 (Europe/Helsinki) | Θερινός Κινηματογράφος, 25ης Μαρτίου 168, Πετρούπολη, 13231, Ελλάδα
Δείτε σήμερα Πέμπτη 20 Αυγούστου την ταινία «Οι Σκιές του Μπρούκλιν» στο «Σινέ Πετρούπολις». Η ταινία θα προβάλλεται από την Πέμπτη 20 Αυγούστου έως την Κυριακή 23 Αυγούστου 2020 και ώρα 20:30.
Λίγα λόγια για την υπόθεση:
Νέα Υόρκη, 1957. Ο Λάιονελ Έσρογκ, ένας μοναχικός ιδιωτικός ντετέκτιβ με σύνδρομο Τουρέτ, αναλαμβάνει να διαλευκάνει τον φόνο του μέντορα και μοναδικού φίλου του, Φρανκ Μίνα. Έχοντας λιγοστά στοιχεία και ένα ψυχαναγκαστικό μυαλό στη διάθεση του, ο Λάιονελ ανακαλύπτει τα καλά φυλαγμένα μυστικά που κρατούν σε ισορροπία τη μοίρα ολόκληρης της πόλης. Σε μία μυστηριώδη διαδρομή από τα ποτισμένα με τζιν, τζαζ κλαμπ του Χάρλεμ ως τις σκληρές φτωχογειτονιές του Μπρούκλιν και τα πολυτελή σαλόνια των εμπόρων εξουσίας, ο Λάιονελ έρχεται αντιμέτωπος με κακοποιούς, διαφθορά και τον πιο επικίνδυνο άνδρα της πόλης για να τιμήσει τη μνήμη του φίλου του και να σώσει τη γυναίκα που μπορεί να αποδειχτεί σωτήρας του.
Σεβόμαστε τα μέτρα και τις συμβουλές των ειδικών και Πάμε Θερινό με Ασφάλεια, Θετική Διάθεση και Αισιοδοξία!
Δείτε το trailer της ταινίας ΕΔΩ: https://youtu.be/fLVvJSyPLP8
Διαβάστε περισσότερα στον παρακάτω σύνδεσμο: https://www.cinepetroupolis.gr/p/motherless-brooklyn.html

Θερινός Κινηματογράφος Πετρούπολης: Ένας Καλός Ψεύτης
2020-08-24 20:30 - 22:10 (Europe/Helsinki) | Θερινός Κινηματογράφος, 25ης Μαρτίου 168, Πετρούπολη, 13231, Ελλάδα
Δείτε τη Δευτέρα 24 Αυγούστου την ταινία «Ένας Καλός Ψεύτης» στο «Σινέ Πετρούπολις». Η ταινία θα προβάλλεται από τη Δευτέρα 24 Αυγούστου έως την Τετάρτη 26 Αυγούστου 2020 και ώρα 20:30 & 22:30.
Λίγα λόγια για την υπόθεση:
Ο Ρόι Κόρτνεϊ (Ίαν ΜακΚέλεν), ένας επαγγελματίας απατεώνας, έχει βάλει στο μάτι τον επόμενο στόχο του: τη χήρα Μπέτι ΜακΛις (Έλεν Μίρεν) με τεράστια περιουσία στη διάθεση της. Και ο Ρόι σκοπεύει να πάρει ό,τι της ανήκει. Από την πρώτη τους συνάντηση, ο Ρόι αρχίζει να βομβαρδίζει την Μπέτι με τα δοκιμασμένα κόλπα του και η Μπέτι, που μοιάζει γοητευμένη, παρασύρεται. Αλλά αυτή τη φορά, αυτό που ξεκίνησε σαν μια ακόμα κομπίνα κλιμακώνεται σε ένα κυνηγητό γάτας-ποντικιού όπου παίζονται όλα για όλα. Αποκαλύψεις ενός δόλου πιο σκοτεινού τους οδηγούν σε ένα ναρκοπέδιο κινδύνου, ίντριγκας και προδοσίας.
Σεβόμαστε τα μέτρα και τις συμβουλές των ειδικών και Πάμε Θερινό με Ασφάλεια, Θετική Διάθεση και Αισιοδοξία!
Δείτε το trailer της ταινίας ΕΔΩ: https://youtu.be/E1S9VZjTyaA
Διαβάστε περισσότερα στον παρακάτω σύνδεσμο: https://www.cinepetroupolis.gr/p/the-good-liar.html

Θερινός Κινηματογράφος Πετρούπολης: Προβολή «Μπάτε Σκύλοι Αλέστε 2»
2020-08-27 20:30 - 22:00 (Europe/Helsinki) | Θερινός Κινηματογράφος, 25ης Μαρτίου 168, Πετρούπολη, 13231, Ελλάδα
Θερινός Κινηματογράφος Πετρούπολης: Προβολή «Μπάτε Σκύλοι Αλέστε 2»
Δείτε σήμερα Πέμπτη 27 Αυγούστου την ταινία «Μπάτε Σκύλοι Αλέστε 2» στο «Σινέ Πετρούπολις». Η ταινία θα προβάλλεται από την Πέμπτη 27 Αυγούστου έως την Κυριακή 30 Αυγούστου 2020 και ώρα 20:30.
Λίγα λόγια για την υπόθεση:
Το αιώνιο ερώτημα παραμένει: τι κάνουν τα κατοικίδια στο σπίτι όταν λείπουν τα αφεντικά; Ο ήρωας της ιστορίας, ο Μαξ, είναι το Τζακ Ράσελ Τεριέ που περνάει μια παράξενη φάση ζωής. Η ιδιοκτήτριά του, έχει πλέον παντρευτεί και έχει αποκτήσει ένα παιδάκι, το οποίο ο Μαξ αισθάνεται ότι είναι ανυπεράσπιστο και πρέπει να προστατέψει με κάθε τρόπο. Αυτή η αίσθηση καθήκοντος θα του δημιουργήσει πολλά νευρικά τικ και νευρώσεις συμπεριφοράς.
Ένα ταξίδι στην εξοχή, μαζί με τον αδελφό του, τον μαλλιαρό Δούκα, ίσως να δώσει τη λύση σε όλα. Σε αυτό το ταξίδι λοιπόν, θα συναντήσουν τρομαγμένες γαλοπούλες, κυνικές αγελάδες και επιθετικές αλεπούδες που απλά θα επιβαρύνουν τα άγχη του Μαξ.
Όμως, το σοφό τσοπανόσκυλο που ακούει στο όνομα Κόκκορας, θα είναι αυτό που θα ξυπνήσει τους δυο φίλους από τις αστικές φοβίες τους. Στο μεταξύ, η Κλόη, η περίφημη γάτα, και η Γκίτζετ, χάνουν ένα πολύτιμο παιχνίδι και πρέπει να οργανώσουν μια μεγάλη επιχείρηση διάσωσης. Παράλληλα, ο χνουδωτός λαγός Χιονόμπαλας, θα αισθανθεί σούπερ ήρωας και θα βοηθήσει την ατρόμητη Νταίζη, το ατρόμητο Σιχ Τσου της πρώτης ταινίας. Όλοι μαζί θα καταλήξουν σε ένα μεγάλο κυνηγητό που θα κόψει την ανάσα από την αγωνία αλλά και από το γέλιο.
Δείτε το trailer της ταινίας ΕΔΩ: https://youtu.be/Gb2LDb7zomU
Διαβάστε περισσότερα στον παρακάτω σύνδεσμο: https://www.cinepetroupolis.gr/p/the-secret-life-of-pets-2.…

Θερινός Κινηματογράφος Πετρούπολης: Προβολή «Έγκλημα στο Οριάν Εξπρές (επανέκδοση)»
2020-08-27 22:30 - 2020-08-28 00:40 (Europe/Helsinki) | Θερινός Κινηματογράφος, 25ης Μαρτίου 168, Πετρούπολη, 13231, Ελλάδα
Δείτε σήμερα Πέμπτη 27 Αυγούστου την ταινία «Έγκλημα στο Οριάν Εξπρές (επανέκδοση)» στο «Σινέ Πετρούπολις». Η ταινία θα προβάλλεται έως την Κυριακή 30 Αυγούστου 2020 και ώρα 22:30.
Λίγα λόγια για την υπόθεση:
Ο Ηρακλής Πουαρό ταξιδεύει με το Οριάν Εξπρές, αλλά εξαιτίας μιας χιονοθύελλας, το τρένο σταματά στα μισά της διαδρομής Κωνσταντινούπολης-Παρισιού. Ξαφνικά, ένας από τους επιβάτες του τρένου, ύποπτος για την υπόθεση απαγωγής και δολοφονίας ενός μικρού κοριτσιού, βρίσκεται δολοφονημένος. Ο Πουαρό αναλαμβάνει να ρίξει φως στην υπόθεση. Όλοι έχουν κίνητρο, όλοι είναι ύποπτοι, αλλά όλοι έχουν ένα καλό άλλοθι.
Η θρυλική διασκευή του ομώνυμου best-seller της Αγκαθα Κρίστι από τον Σίντνεϊ Λουμέτ και ένα κυριολεκτικά all-star cast.
Δείτε το trailer της ταινίας ΕΔΩ: https://youtu.be/iU1bSNbx_ag
Διαβάστε περισσότερα στον παρακάτω σύνδεσμο: https://www.cinepetroupolis.gr/p/egklima-sto-orian-ekspres-…
Σεβόμαστε τα μέτρα και τις συμβουλές των ειδικών και Πάμε Θερινό με Ασφάλεια, Θετική Διάθεση και Αισιοδοξία!
